Schoineus (syn Athamanta)

Schoineus (starogr. Σχοινεύς – Schoineus, ) je v gréckej mytológii syn boiótskeho kráľa Athamanta a ThemistyNonnos, Dionysiaka, 9,312.Apollodoros, Kronika, 1,9,2., otec slávnej lovkyne Atalanty.Hyginus, Fabulae 185.

Boiótsky kráľ Schoineus a jeho manželka Klymené splodili krásnu dcéru Atalantu. Lenže jej otec túžil po synovi a dcéru v žiadnom prípade nechcel a preto ju po narodení nechal pohodiť v lese, kde ju našla medvedica a vychovala ju.

Z Atalanty vyrástla krásna dievčina a preslávená lovkyňa, ktorá sa silou, vytrvalosťou i loveckým umením vyrovnala všetkým vtedajším hrdinom a navyše ich priťahovala aj svojou krásou.

Niektorí antickí autori ako otca Atalanty neuvádzajú Schoinea, ale arkádskeho kráľa Iasióna,Apollodoros, Kronika, 3,9,2. ale pravdepodobne tu ide o dve rôzne Atalanty, ktoré sa často zamieňali, až sa nakoniec stotožnili.Pausanias, Periégésis tés Hellados, 8,35,10.  

 Referencie  

 Zdroje 



Kategória:Postavy gréckej mytológie